text: Sydslesvigsk fremstød på Fyn
  19 maj 2011 kl. 08.33
  Sydslesvigsk Forening og Grænseforeningen står bag en moderne Sydslesvig-udstilling, der åbner i Odense i næste uge.
  Onsdag den 25. maj åbner Sydslesvigsk Forening, det danske mindretals kulturorganisation i Sydslesvig, og Grænseforeningen en moderne Sydslesvig-udstilling med plancher og video samt masser af aktuelle informationer om mindretallets kultur- og mindretalspolitiske udvikling samt de aktuelle problemstillinger.
  Udstillingen kan ses og opleves i Kulturmaskinen ved Brandts Klædefabrik  i Odense.
  